รัฐบาลไทย-ข่าวทำเนียบรัฐบาล-สคร. ส่งสัญญาณให้รัฐวิสาหกิจปีปฏิทินเร่งเบิกจ่ายส่งท้ายปี 2565 หวังกระตุ้นเศรษฐกิจต้อนรับปีใหม่
วันพุธที่ 28 ธันวาคม 2565
28/12/2565
สคร. ส่งสัญญาณให้รัฐวิสาหกิจปีปฏิทินเร่งเบิกจ่ายส่งท้ายปี 2565 หวังกระตุ้นเศรษฐกิจต้อนรับปีใหม่
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนพฤศจิกายน 2565 สามารถเบิกจ่ายได้สูงกว่าช่วงเวลาเดียวกันของปีที่ผ่านมาที่ร้อยละ 90 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนพฤศจิกายน 2565 สามารถเบิกจ่ายได้สูงกว่าช่วงเวลาเดียวกันของปีที่ผ่านมาที่ร้อยละ 90 ของแผนการเบิกจ่ายสะสม โดยสําหรับการเบิกจ่ายงบลงทุนประจําปี 2565 ณ เดือนพฤศจิกายน 2565 มีผลการเบิกจ่ายสะสม 294,690 ล้านบาท หรือคิดเป็นร้อยละ 93 ของแผนการเบิกจ่ายสะสม นอกจากนี้ สคร. ได้ส่งสัญญาณกําชับให้รัฐวิสาหกิจปีปฏิทินเร่งรัดการเบิกจ่ายในเดือนธันวาคมซึ่งเป็นเดือนสุดท้ายของปี 2565 ให้เป็นไปตามเป้าหมายต่อไป และสําหรับรัฐวิสาหกิจปีงบประมาณ ที่ได้เริ่มการเบิกจ่ายงบลงทุนประจําปี 2566 ตั้งแต่เดือนตุลาคม 2565 มีผลการเบิกจ่าย 10,035 ล้านบาท หรือคิดเป็นร้อยละ 61 ของแผนการเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมในรายละเอียดว่า การเบิกจ่ายงบลงทุนของรัฐวิสาหกิจประจําปี 2565 ของรัฐวิสาหกิจปีงบประมาณได้สิ้นสุดแผนการเบิกจ่ายประจําปีแล้ว โดยเบิกจ่ายเป็นจํานวนทั้งสิ้น 114,203 ล้านบาท หรือคิดเป็นร้อยละ 88 ของกรอบลงทุนทั้งปี และรัฐวิสาหกิจปีปฏิทิน จํานวน 9 แห่ง มีผลการเบิกจ่ายสะสมตั้งแต่เดือนมกราคม – พฤศจิกายน 2565 จํานวน 180,487 ล้านบาท โดยยังคงมีจํานวนสูงกว่าช่วงเดียวกันของปีก่อนหน้ากว่า 42,027 ล้านบาท ซึ่งผลเบิกจ่ายสะสมเดือนพฤศจิกายน 2565 คิดเป็นร้อยละ 93 ของแผนเบิกจ่ายสะสม อย่างไรก็ดี มีรัฐวิสาหกิจบางแห่งยังคงมีผลการเบิกจ่ายไม่เป็นไปตามแผน ซึ่ง สคร. ได้กําชับและติดตามผ่านกรรมการผู้แทนกระทรวงการคลังในคณะกรรมการรัฐวิสาหกิจและผู้บริหารสูงสุดของรัฐวิสาหกิจให้เร่งดําเนินการเบิกจ่ายในช่วงเดือนสุดท้ายให้เป็นไปตามแผนด้วยแล้ว
ผลการเบิกจ่ายงบลงทุนของรัฐวิสาหกิจประจําปี 2565
(ณ สิ้นเดือนพฤศจิกายน 2565 ของรัฐวิสาหกิจปีงบประมาณและปีปฏิทิน)
หน่วย : ล้านบาท
รัฐวิสาหกิจ
แผนเบิกจ่ายสะสม
ผลเบิกจ่ายสะสม % เบิกจ่ายสะสม/
แผนเบิกจ่ายสะสม
ปีงบประมาณ (ต.ค. 64 – ก.ย. 65)
จํานวน 34 แห่ง (สิ้นสุดการดําเนินงานแล้ว) 130,040 114,203 88%
ปีปฏิทิน (ม.ค. 65 – ธ.ค. 65)
จํานวน 9 แห่ง 221,196 180,487 97%
รวม 43 แห่ง 351,237 294,690 93%
สําหรับการเบิกจ่ายงบลงทุนของรัฐวิสาหกิจประจําปี 2566 ของรัฐวิสาหกิจปีงบประมาณ ณ สิ้นเดือนพฤศจิกายน 2565 มีผลการเบิกจ่ายสะสมตั้งแต่เดือนตุลาคม 2565 จํานวน 10,035 ล้านบาท หรือคิดเป็นร้อยละ 61 ของแผนการเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2566
(ณ สิ้นเดือนพฤศจิกายน 2565 ของรัฐวิสาหกิจปีงบประมาณ)
รัฐวิสาหกิจ แผนเบิกจ่ายสะสม ผลเบิกจ่ายสะสม % เบิกจ่ายสะสม/
แผนเบิกจ่ายสะสม
ปีงบประมาณ (ต.ค. 65 – ก.ย. 66)
จํานวน 34 แห่ง (2 เดือน) 16,462 10,035 61%
ปีปฏิทิน (ม.ค. – ธ.ค. 66)
จํานวน 9 แห่ง (เริ่มดําเนินการเดือน ม.ค. 66) - - -
รวม 43 แห่ง 16,462 10,035 61%
นางปานทิพย์ ศรีพิมล ผู้อํานวยการ สคร. กล่าวสรุปว่า ในปีงบประมาณ 2565 ที่ผ่านมา รัฐวิสาหกิจปีงบประมาณสามารถเบิกจ่ายได้สูงถึงร้อยละ 88 ของกรอบงบลงทุนทั้งปีซึ่งสูงที่สุดในรอบ 5 ปี (ปี 2561 - 2565) และยังมีรัฐวิสาหกิจปีปฏิทินที่อยู่ระหว่างการดําเนินการเบิกจ่ายในเดือนสุดท้ายของปี 2565 ซึ่งจะเป็นกําลังสําคัญในการกระตุ้นเศรษฐกิจช่วงส่งท้ายปี 2565 และสนับสนุนการฟื้นตัวของเศรษฐกิจภายหลังสถานการณ์การแพร่ระบาดของเชื้อ COVID – 19 นอกจากนี้ สําหรับปีงบประมาณ 2566 สคร. ได้กําชับและกํากับติดตามการเบิกจ่ายของรัฐวิสาหกิจอย่างใกล้ชิด และขอให้รัฐวิสาหกิจช่วยกันติดตามการเบิกจ่ายงบลงทุนรายโครงการให้เป็นไปตามแผน รวมทั้งเตรียมความพร้อมในการบริหารความเสี่ยงของโครงการที่เกิดจากสถานการณ์ต่างๆ เพื่อให้รัฐวิสาหกิจสามารถเบิกจ่ายงบลงทุนให้เป็นไปตามเป้าหมายไม่น้อยกว่าร้อยละ 95 ของกรอบวงเงินที่ได้รับอนุมัติเบิกจ่ายงบลงทุนตามมติคณะรัฐมนตรี